kjølelvemose
Store norske leksikon,Biologi,Planteriket,Bladmoser,Tannmoser,Flettemoseordenen,Fontinalaceae,Elvemoseslekta
Kjølelvemose er en art av moser som hører til bladmosene. Det er en stor mose med inntil 70 cm lange stengler. Stenglene er sparsomt forgrenete og med blad i tre tydelige rekker.
Kjølelvemose er vanlig i hele Norge i rennende eller stillestående vann, ofte i store mengder. Vitenskapelig navn og bruk Det latinske navnet på kjølelvemose er Fontinalis antipyretica. Alle vitenskapelige artsnavn består av to navn. Det første navnet, Fontinalis, viser at arten hører til denne slekten. Det andre navnet (artsepitetet) er spesielt for arten. Antipyretica, betyr 'mot ild', og viser til at denne mosen i henhold til gammel tro ikke blir antent av gnister. Av denne grunnen er den blitt brukt som isolasjon mellom pipeløp og bjelkelag i hus. Les mer i Store norske leksikon mose bladmose